Tekst til PR Readathon

Læsekærlighed på biblioteket - 24 timers Readathon

(Indsæt bibliotekets navn) slår dørene op for et vaskeægte læsemarathon – også kaldet Readathon. Det betyder ganske enkelt, at biblioteket indbyder til 24-timers non-stop læsning!

Readathon er et internationalt fænomen, der bl.a. har været brugt verden over af skoler og læsegrupper. Randers Bibliotek greb idéen, og introducerede begrebet i 2015 i Danmark. Hermed var der åbnet op for den første Readathon i biblioteksregi. Eventen blev en stor succes. De unge mennesker nåede op på godt 9000 læste sider på de 24 timer, hvilket må siges at være noget af en præstation.

I år har hele (indsæt antal) biblioteker valgt at tage stafetten op. Det hele starter (indsæt dato og tidspunkt) og forsætter de næste 24 timer. Desuden er der tilknyttet hashtagget #bibreadathon, som man kan anvende, når man uploader billeder, citater, mini-challenges og meget mere på de sociale medier.

Readathon henvender sig til unge i alderen 13-20 år. Man behøver hverken være læsehest eller bogorm for at deltage. Der kræves blot en naturlig nysgerrighed og læselyst.

Det er valgfrit om man læser en ”rigtig” bog, en e-bog fra eReolen eller bruger ørerne til en lydbog. Det er heller ikke et krav, at man kan holde sig vågen alle 24 timer, og der vil løbende være sjove aktiviteter for at holde læserne friske.

Biblioteket sørger naturligvis for forplejning under hele arrangementet, ligesom der vil være frugt/snacks samt nogle happenings for at holde humøret højt.  Der bliver lagt op til et spændende døgn fuldt af hygge og læsekærlighed.

(Indsæt selv yderligere information om tilmelding)